**CSR ҳамда ESG тамойили бўйича ҳисоботни шакллантириш ва ошкор қилиш амалиётини жорий қилиш бўйича тавсия этиладиган
ЧОРА-ТАДБИРЛАР**

1. CSR ҳамда ESG тамойилларини корхонада жорий этиш бўйича **«йўл харитасини» тасдиқлаш**. Бунда:

корхона томонидан CSR ҳамда ESG тамойилларини назарда тутувчи, корхоналарнинг ўрта ва узоқ муддатли **стратегияларини ишлаб** чиқиш *(заруратга қараб, манфаатдор вазирлик ва идоралар[[1]](#footnote-1) билан келишилган ҳолда)* ва бошқарув органларида тасдиқлаш;

Корхонада CSR ва ESG стратегиясининг ижросини мониторинг қилиш, ҳисоботларни шакллаштириш ва белгиланган тартибда ошкор этиш бўйича **масъул бўлинмани белгилаш**;

CSR ва ESG тамойилларини назарда тутувчи стратегиялар ижроси **ҳолатини ҳар чорак якуни бўйича кузатув кенгаши** мажлисларида эшитиб бориш ҳамда йил якуни бўйича ҳисоботни **акциядорлар умумий йиғилиши** муҳокамасига киритиш ва бошқалар.

2. Корхона томонидан тақдим қилинаётган **маълумотларнинг ҳаққонийлигини таъминлаш** мақсадида, ҳисоботлар мустақил аудит текширувидан ўтказилишини белгилаш.

3. Ҳисоботлар **жамоатчилик,** **салохиятли инвесторлар ва бошқа манфаатдор томонлар учун** мавжуд бўлишини таъминлаш мақсадида улар корхоналарнинг расмий веб-сайтларида, Корпоратив ахборот ягона порталида ҳамда Давлат активларини бошқариш агентлигининг махсус тизимида жойлаштирилишини белгилаш (ҳисобот шакли илова қилинади).

4. Ҳисоботларни юқорида қайд этилган интернет манбаларида ва белгиланган муддатларда жойлаштирилишини назорат қилиб бориш вазифасини **комплаенс (ёки ички аудит) хизмати** зиммасига юклаш.

**Корпоратив ижтимоий масъулият (CSR) ва экологик, ижтимоий ва корпоратив бошқарув (ESG) бўйича
намунавий ҳисобот шакли**

**Ҳисоботнинг кириш қисми**

*Мазкур бўлимда ҳисобот йилида жамиятнинг корпоратив ижтимоий масъулият (CSR) соҳасида ҳамда ESG (Environmental, Social, Governance) тамойиллари асосида амалга оширилган чора-тадбирлари, жамиятнинг ушбу йўналишдаги режалари ва олдида турган мақсадлари тўғрисидаги умумий ахборот келтирилади.*

**I. Жамият тўғрисидаги асосий маълумотлар**

1.1. Жамият фаолияти тўғрисида

1.2. Стратегик мақсадлар ва корпоратив ижтимоий масъулият тамойиллари

**II. Жамиятнинг барқарор ривожланиш стратегияси (CSR ва ESG) тўғрисидаги маълумотлар:**

Стратегиянинг асосий жиҳатлари, стратегия дорирасида амалга оширилиши кўзда тутилган ижтимоий ва экологик масалалар ва мақсадлар. Шу жумладан:

**2.1. Атроф-муҳит, экология (Environmental):**

2.1.1. Атроф муҳитга зарарли таъсирни қисқартириш;

2.1.2. Экологик тоза технологиялар ва материаллардан фойдаланиш;

**2.2. Ижтимоий масъулият (Social):**

2.2.1. Ходимлар хавфсизлиги ва соғлигини таъминлаш дастури;

2.2.2. Ижтимоий лойиҳалар ва ҳомийлик хайрияларида иштирок;

2.2.3. Ҳисоботга тааллуқли масалалар бўйича манфаатдор томонлар билан келишувлар

**2.3. Корпоратив бошқарув (Governance):**

2.3.1. Корпоратив бошқарув қоидалари (Кодекси)га риоя қилиш ҳолати;

2.3.2. Корпоратив бошқарув ва жамият фаолиятида ошкораликни таъминлаш;

2.3.3. Этик стандартлар ҳамда коррупцияга қарши курашиш сиёсати;

2.3.4. Стейкхолдерлар (жамият фаолиятидан манфаатдор шахслар) билан адолатли муносабатлар ўрнатиш.

**III. Ютуқ ва натижалар:**

3.1. CSR ва ESG стратегияларни амалга ошириш кўрсаткичлари;

3.2. Корпоратив ижтимоий масъулият доирасида амалга оширилган лойиҳалар ва ташаббуслар;

**IV. Қийинчиликлар ва истиқболлар:**

4.1. Жамият фаолиятида юзага келган муаммолар ва қийинчиликлар таҳлили;

4.2. Жамиятнинг CSR ва ESG йўналишлардаги фаолиятини яхшилаш ва ривожлантириш.

**V. Хулоса:**

Асосий хулосалар

*Мазкур ҳисоботни Глобал ташаббускорлик ҳисоботи (Gloval Reporting Initiatives, GRI) асосида ишлаб чиқиш ва эълон қилиш тавсия этилади.*

*Ҳисобот шакли жамиятнинг хусусиятларига қараб ўзгартирилиши лозим.*

1. Ижтимоий масалаларни Ижтимоий ҳимоя миллий агентлиги билан, экологик масалаларни (СО2 эмиссиясини қисқартириш, чиқиндиларни бошқариш ва ҳк) Экология, атроф-муҳитни муҳофаза қилиш ва иқлим ўзгариши вазирлиги билан. [↑](#footnote-ref-1)